Țara care revine la normalitate. Jumătate din populație a fost vaccinată cu ambele doze.
Este prima țară care se apropie de încheierea luptei cu pandemia, în timp ce alte țări doar speră la asta. Pașaportul verde este bilet de intrare la distracție. Guvernul israelian ia în calcul să renunțe la purtarea măștilor de protecție în exterior.
Israelul are jumătate din populație vaccinată cu ambele doze, dar campania de imunizare a încetinit puternic, înainte ca procentul de 70% să fie atins.Acesta este procentul la care se consideră că s-a atins imunitatea de turmă. Chiar dacă nu s-a ajuns încă la linia de finish, viața normală se întrevede în Israel.Ieri au fost doar 251 de cazuri noi de COVID. Cei vaccinați sau cu imunitate după boală pot să meargă la fitness sau la concerte.În Tel Aviv, plajele sunt pline, iar când apune soarele, mii de oameni se îndreaptă spre baruri și restaurante. Mai mult, guvernul israelian ia în calcul să renunțe la purtarea măștilor de protecție în exterior. Singura îngrijorare ar fi apariția unor noi variante de virus.